钦定古今图书集成/历象汇编/岁功典/第002卷 > 晋
## 钦定古今图书集成/历象汇编/岁功典/第002卷 > 晋

晋承魏制，以“四时读令。”

按《晋书礼志》，江左以后，未遑修建《汉仪》，太史每岁上
其年历，先立春、立夏、大暑、立秋、立冬。尝读《五时令》，皇
帝所服，各随五时之色。帝升御坐，尚书令以下就席
位，尚书三公郎以令置案上，奉以入，就席伏读讫，赐
酒一卮。魏氏常行其礼。魏明帝景初元年，通事白曰：
“前后但见读春夏秋冬四时令，至于服黄之时，独阙”
不读，今不解其故。散骑常侍领太史令高堂隆以为：
“黄于五行，中央土也。王四季各十八日。土生于火，故
用事之末。服黄三季则否，其令则随四时，不以五行
为令也。是以服黄无令。”斯则魏氏不读《大暑令》也。及
晋受命，亦有其制。傅咸云：“立秋一日，白路光于紫庭，
白旗陈于玉阶。”然则其日旗路皆白也。

### 成帝咸和六年有司奏四时读令

按《晋书》。成帝本纪。不载。　按《玉海》云云。